**Cerul de ieri**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin șoaptele vremii mai trece-un suspin

și-n gânduri te-ntorci, unde n-ai să mai fii,

la margini de suflet ce-ți par azi pustii,

când cerul din tine, părea mai senin.

Timpul te-nchide cu fapte, nu vorbe,

sperând s-ajungi într-o lume mai bună,

raze de soare din tine le-absoarbe

și-n vraja-i descoperi iar o minciună.

Pleci ca izvorul cu-o șoaptă plăpândă,

cheia tăcerii prin tine să treacă,

c-alții să credă-ntr-o nouă izbândă,

devii un pârâu în marea ce seacă.

Credința-ți rămâne de-a pururi și-n veac,

tu chiar și-n genunchi vei fi mai puternic,

altul nu vede ce-n tine-i temeinic,

lumina din suflet ți-e singurul leac.

Rană deschisă, plecarea din sine,

pe care din ei, să crezi că-i apasă,

cum cerul de ieri, îl iei azi cu tine,

dorul de mamă și dorul de casă…